Hej Bolius eksperter


Jeg har et rum som er opbygget med 12 mm Fermacell plader. Nu vil jeg gerne sætte nogle boghylder op og er i tvivl om, hvor meget væggen kan bære og hvilke skruer og plugs jeg skal bruge. 


Hylderne skal være 1 meter lange. Fyldt med bøger skal hver hylde vel bære 25-30 kg.


mvh Dan


Hvordan monterer jeg hylder der skal bære tunge bøger i vægge af Fermacell plader?
Hej Dan

Du kan læse generelt om det her i Fermacells egne vejledninger: [Fermacell drift og vedligehold](https://www.fermacell.dk/dk/vaegsystemer)

Væggene kan bære ganske meget, og reelt kan du nøjes med at skrue direkte ind i væggen, såfremt du vælger nogle hyldeknægte, hvor der er plads til en 5-8 skruer eller mere.

Vælger du hyldeknægte, som holdes af færre skruer, ville jeg vælge at bruge kip- eller klapdyvler.

Du kan forhøre dig nede i byggemarkedet, men det handler så om, at finde en plug, som kan ”gabe” over de 12 mm tykke plader. Og det burde være nemt nok. Plugsene kan enten slå en knude på bagsiden ved, at dyvlen krøller sammen, eller også vælger man en kip- og klapdyvel, som ”folder sig ud” på bagsiden, om man så må sige.

Jeg er personligt blevet ganske glade for de her [”Duck feet” fra Essve](https://www.youtube.com/watch?v=t7bxjHxFUSE)

De eller lignende produkter fås i de fleste byggemarkeder.

LÆS OGSÅ: Sådan hænger du ting op på din gipsvæg

